แรงซื้อหุ้นบิ๊กแคปหนุน SET ปิดพุ่งกระฉูด 36 จุด แวลู่ทะลักแสนล้าน หลังคลายกังวลล็อกดาวน์
แรงซื้อหุ้นบิ๊กแคปหนุน SET ปิดพุ่งกระฉูด 36 จุด แวลู่ทะลักแสนล้าน หลังคลายกังวลล็อกดาวน์ โดยดัชนีปิดตลาดวันนี้ ที่ระดับ 1,451.52 จุด บวก 35.50 จุด หรือ 2.51% มูลค่าการซื้อขาย 1.03 แสนล้านบาท
24 ธ.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,451.52 จุด บวก 35.50 จุด หรือ 2.51% มูลค่าการซื้อขาย 1.03 แสนล้านบาท
10 หุ้นดันดัชนีวันนี้

ด้าน นายปิยะทัศน์ พาโสมนัสสกุล นักวิเคราะห์ด้านกลยุทธ์การลงทุน บล.เคทีบี (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นเป็นไปในทิศทางเดียวกับตลาดต่างประเทศ โดยตลาดหุ้นในภูมิภาคเอเชียส่วนใหญ่เคลื่อนไหวในแดนบวกกัน เช่นเดียวกับตลาดในยุโรปที่เทรดบ่ายนี้ก็บวกเล็กน้อย เหมือนกับดาวโจนส์ฟิวเจอร์ส หลังจากที่ประเด็นอังกฤษจะแยกตัวออกจากสหภาพยุโรป (Brexit) มีความเป็นไปได้ที่จะออกมาในโทนบวก ส่วนบ้านเราก็คลายกังวลหลังจากที่ไม่มีเรื่องการล็อกดาวน์ทั่วประเทศ มีเพียงการคุมเข้มบางพื้นที่เท่านั้น ทำให้หุ้นเด้งขึ้นมาได้ดีในการเทรดบ่ายนี้ โดยมีหุ้นบิ๊กแคปขึ้นนำตลาด ทั้งหุ้นในกลุ่มแบงก์, กลุ่มพลังงาน และกลุ่มสื่อสาร ต่างกลับมากันทั่วหน้า
ส่วนนักลงทุนต่างชาติที่ขายสุทธิออกมาเมื่อวานนี้ก็ถือว่าขายน้อย และมีโอกาสที่วันนี้จะกลับมาซื้อ เพราะหุ้นที่นักลงทุนต่างชาติชอบลงทุนต่างปรับตัวขึ้นกัน อีกทั้งยังมองว่าตลาดคงจะไม่ Panic เรื่องการระบาดไวรัสโควิด-19 เหมือนที่ผ่านมาอีกแล้ว เพียงแต่ยังต้องติดตามจำนวนผู้ติดเชื้อโควิดในประเทศแต่ละวันจะมีจำนวนเพิ่มขึ้นมาก/น้อยแค่ไหน
สำหรับแนวโน้มการลงทุนในวันพรุ่งนี้ (25 ธ.ค.) นายปิยะทัศน์ กล่าวว่า ตลาดยังมีโอกาสปรับตัวขึ้นได้แต่จะไม่แรง ซึ่งถ้าดัชนีฯไม่หลุดแนวรับ 1,445 จุด ก็ไปต่อได้จาก upside ที่เปิดขึ้น ส่วนแนวต้านให้ไว้ที่ 1,465-1,470 จุด พร้อมมองดัชนีฯมีโอกาสขึ้นไปได้ในช่วงที่เหลือของปีนี้ที่ 1,484-1,485 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KEX    มูลค่าการซื้อขาย  25,263.52 ล้านบาท  ปิดที่  51.25 บาท  เพิ่มขึ้น  23.25 บาท
DELTA  มูลค่าการซื้อขาย   7,352.98 ล้านบาท  ปิดที่ 536.00 บาท  เพิ่มขึ้น 116.00 บาท
KBANK  มูลค่าการซื้อขาย   2,181.00 ล้านบาท  ปิดที่ 115.50 บาท  เพิ่มขึ้น   3.00 บาท
AEONTS มูลค่าการซื้อขาย   1,892.39 ล้านบาท  ปิดที่ 220.00 บาท  เพิ่มขึ้น  28.00 บาท
PTT    มูลค่าการซื้อขาย   1,866.68 ล้านบาท  ปิดที่  41.25 บาท  เพิ่มขึ้น   1.00 บาท
ตลาดหุ้นเอเชีย
